**Concurs oposició per a la selecció d’una plaça d’arquitecte/a, de l’Escala d’Administració Especial, Sots escala tècnica, grup de classificació A, subgrup A1,** **vacant a la Plantilla de personal funcionari de l’ajuntament de la Garriga.**

**Segona prova: Coneixements generals i específics**

**Data: 06/10/2025**

Qualificació: aquesta prova és eliminatòria i es valorarà de 0 a 10 punts.

De cada pregunta només hi ha una resposta correcta.

Cada resposta correcta suma 0,20 punts.

La resposta en blanc no suma ni resta cap punt.

La resposta incorrecta resta 0,05 punts.

Per a poder avançar en el procés de selecció caldrà obtenir una puntuació mínima de 5 punts.

|  |  |
| --- | --- |
| ENCERTS x 0,20: |  |
| ERRADES x 0,05: |  |
| EN BLANC x 0,00: |  |
| PUNTUACIÓ TOTAL: |  |

1. **El títol VI de la Constitució ve dedicat al poder judicial. Assenyala quina d’aquestes respostes ve recollida en aquest títol VI:**
2. La justícia serà gratuïta quan la llei ho disposi i, en qualsevol cas, per a aquells que acreditin insuficiència de recursos per a litigar.
3. El Consell General del Poder judicial serà integrat pel president del Tribunal Superior, que el presidirà, i per vint membres nomenats pel Rei per un període de cinc anys.
4. El Fiscal General de l’Estat serà nomenat pel Rei, a proposició del Congrés dels Diputats per majoria de les tres cinquenes parts dels seus membres.
5. Les respostes a) i b) són correctes.
6. **D’acord amb el que estableix la Llei orgànica 3/2018, de 5 de desembre, de protecció de dades personals i garantia dels drets digitals, indica quin d’aquests principis requereix que les dades siguin adequades i no excessives?**

1. El principi de limitació de la finalitat, que estableix que l’accés a les dades ha de ser coherent amb la seva finalitat.
2. El principi de minimització de dades, que estableix que només s’han de tractar les dades personals que siguin necessàries per a la finalitat del tractament.
3. Principi d'exactitud de les dades, que estableix que la recollida de dades exclusivament s’ha de realitzar per mitjans digitals, no personals.
4. La Llei orgànica 3/2018, de 5 de desembre, no estableix cap principi referit a que les dades siguin adequades i no excessives.
5. **Quin és el cicle de vida estimat dels MCA (materials que contenen amiant), d’acord amb el Pla Nacional per a l’eradicació de l’amiant a Catalunya, aprovat per acord del govern de la Generalitat de 21 de març de 2023?**
6. Tot material que conté amiant ha superat la seva vida útil.
7. A partir de 50 anys.
8. Entre 15 i 30 anys.
9. Entre 30 i 50 anys.
10. **Quina de les següents afirmacions descriu la naturalesa jurídica de l’Estatut d’Autonomia de Catalunya?**
11. És la norma institucional bàsica de Catalunya amb rang de llei orgànica.
12. És la norma bàsica del règim local a Catalunya.
13. És una disposició reglamentària amb força de decret llei.
14. És a norma institucional bàsica de Catalunya amb rang de llei.
15. **Sempre que per llei o en el dret de la Unió Europea no s'expressi cap altre còmput, quan els terminis s'assenyalin per dies, s'entén que aquests són hàbils, excloent-se del còmput:**
16. Els dissabtes, els diumenges i els festius declarats.
17. Els dissabtes, els diumenges i els festius declarats. També son inhàbils, a efectes del còmput, els dies del mes d’agost.
18. En el còmput dels dies hàbils no s’exclou cap dia.
19. Si no s’expressa cap altre còmput, quan els terminis s’assenyalin per dies, s’entén que són naturals, no hàbils.
20. **D’acord amb el que estableix l’article 103.1 de la Constitució espanyola:**
21. L’Administració pública serveix amb objectivitat els interessos generals i actua d’acord amb els principis d’eficàcia, eficiència, jerarquia, descentralització desconcentració i coordinació, amb submissió plena a la llei i al Dret.
22. L’Administració pública serveix amb objectivitat els interessos generals i actua d’acord amb els principis d’eficàcia, jerarquia, descentralització desconcentració i coordinació, amb submissió plena a la llei i al Dret.
23. L’Administració pública serveix amb objectivitat els interessos generals i actua d’acord amb els principis d’eficàcia, jerarquia, descentralització desconcentració i solidaritat intergeneracional, amb submissió plena a la llei i al Dret.
24. L’Administració pública serveis amb objectivitat els interessos generals, amb submissió plena a la llei i al Dret.
25. **Quin és el requisit essencial perquè un acte administratiu sigui considerat vàlid segons la Llei 39/2015, d'1 d'octubre, del procediment administratiu comú de les administracions públiques?**
26. Que sigui aprovat per la majoria requerida del nombre legal de membres de l’òrgan competent, segons el que vingui requerit per la normativa que resulti aplicable a la matèria de la que tracti l’acte.
27. Que l’acte adoptat sigui publicat en el corresponent diari oficial,, o bé que sigui notificat individualment a la persona interessada.
28. Que sigui dictat per l'òrgan competent i s'ajusti als requisits i al procediment establert per l’ordenament jurídic.
29. Que sigui motivat si és un acte que no limita drets subjectius o interessos legítims.
30. **Segons l’article 9 del Reglament d'obres, activitats i serveis dels ens locals (ROAS), quina és la classificació bàsica de les obres locals?**
31. Obres majors i menors.
32. Obres estructurals, funcionals i de gran rehabilitació.
33. Obres d’urbanització i obres ordinàries.
34. Obres públiques i privades.
35. **L’arquitecte municipal de l’Ajuntament de la Garriga vol començar a exercir una activitat privada a les tardes. Assenyala quina de les següents afirmacions és la correcta.**
36. Abans d’exercir l’activitat ha de comunicar-ho per escrit. En qualsevol cas, l’activitat s’haurà d’exercir fora de l’horari laboral de l’Ajuntament.
37. És condició necessària que abans d’exercir l’activitat disposi de l’autorització de l’alcaldessa.
38. Es condició necessària que abans d’exercir l’activitat disposi de l’acord del Ple Municipal que l’autoritza a exercir la segona activitat.
39. El personal del sector públic local no pot exercir una segona activitat privada en cap cas.
40. **D’acord amb el que estableix l’article 85.2 de la Llei 7/1985, de 2 d’abril, de bases de règim local indica quines són les quatre formes de prestació dels serveis públics de competència local per gestió directa:**
41. Gestió per la pròpia entitat local; organisme autònom; gestió interessada; societat mercantil local amb capital social de titularitat pública; societat cooperativa mixta.
42. Gestió per la pròpia entitat local; organisme autònom; gestió interessada; societat mercantil local amb capital social de titularitat pública.
43. Concert; arrendament; organisme autònom; gestió per la pròpia entitat local.
44. Gestió per la pròpia entitat local; organisme autònom; entitat pública empresarial; societat mercantil local, amb capital social de titularitat pública.
45. **De conformitat amb l’article 118 de la Llei 9/2017, de 8 de novembre, de Contractes del Sector Públic, es consideren contractes menors:**
46. Els contractes de valor estimat interior a 18.000 euros quan es tracti de contractes de subministrament o de serveis.
47. Els contractes de valor estimat inferior a 15.000 euros quan es tracti de contractes de subministrament o de serveis.
48. La Llei 9/2017, de 8 de novembre no regula els contractes menors. Aquesta tipologia de contractes venen regulats en el títol II del Reglament de contractes.
49. Els contractes de valor estimat inferior a 15.000 euros quan es tracti de contractes de subministrament, i els de valor estimat a 18.000 euros quan es tracti de contractes de serveis.
50. **En la instrucció d’un procediment de responsabilitat patrimonial contra l’Ajuntament de la Garriga amb motiu d’una caiguda en la via pública, quan és preceptiu el dictamen previ de la Comissió Jurídica Assessora?**
51. Aquest dictamen no és preceptiu en procediments de responsabilitat patrimonial, només en sol·licituds d’expropiació del particular.
52. Aquest dictamen no és preceptiu, és potestatiu. Li correspon a l’alcaldessa decidir si es sol·licita, i només serà oportú sol·licitar-ho per aquells supòsits en els que concorri una especial dificultat tècnica en la instrucció del procediment.
53. En reclamacions de quantia igual o superior a 60.000 euros.
54. En reclamacions de quantia igual o superior a 50.000 euros.
55. **Quin dels següents ingressos forma part dels recursos de les hisendes locals segons la Llei Reguladora de les Hisendes Locals?**
56. Les subvencions.
57. Les taxes, els impostos i les contribucions especials.
58. Els ingressos procedents del seu patrimoni i altres de dret privat.
59. Totes les respostes són correctes.
60. **La competència en l’aprovació de les ordenances i reglaments municipals. Indica la resposta correcta.**
61. És una competència del Ple de l’Ajuntament que és delegable en l’alcalde/essa o bé en la Junta de Govern Local.
62. Li correspon en exclusiva al Ple de l’Ajuntament. És una competència indelegable.
63. Segons la matèria que es tracti, la competència li correspon a l’alcalde/essa o bé al Ple de l’Ajuntament.
64. El/la secretari/ària municipal podrà aprovar definitivament el Reglament Orgànic Municipal si així ho determina el Ple de l’Ajuntament.
65. **Quin dels següents és un dret reconegut al treballador segons la Llei 31/1995, de 8 de novembre, de prevenció de riscos laborals?**
66. Determinar les mesures preventives aplicables al seu lloc de treball.
67. Escollir el seu horari laboral.
68. Rebre formació en matèria de riscos laborals.
69. No utilitzar equips de protecció individual. En aquest cas, la persona treballadora haurà d’haver signat un compromís de no reclamar cap indemnització a l’empresa en cas d’accident laboral.
70. **Segons el que ve establert en l’article 4 del Reial decret 1627/1997, de 24 d’octubre, pel que s’estableixen les disposicions mínimes de seguretat i salut en les obres de construcció, indica en quin dels següents casos és obligatori disposar de l’estudi de seguretat i salut o de l’estudi bàsic de seguretat i salut en les obres?** 
    1. Que la durada estimada sigui superior a 30 dies laborables, utilitzant en algun moment a més de 10 treballadors simultàniament.
    2. Que el volum de mà d’obra estimada, entesa com la suma dels dies de treball total dels treballadors en l’obra, sigui superior a 500 dies.
    3. Que el pressupost d’execució per contracta inclòs en el projecte sigui igual o superior a 180.000 euros.
    4. Que es tracti d’obres de primer establiment o de gran reforma.
71. **Quin dret reconeix la legislació sobre transparència als ciutadans?**
72. L’assistència a les sessions de tots els òrgans de govern dels ens locals, sempre i quan la petició es formuli amb el temps suficient que vingui establert per reglament.
73. Accedir a la informació pública sense haver de justificar els motius de la sol·licitud.
74. L’emissió “ad hoc” d’informes tècnics i/o jurídics del personal del sector públic al respecte d’aquelles matèries que puguin resultar d’interès general.
75. L’accés a documents que puguin afectar a la seguretat nacional, però amb l’anonimització prèvia de totes les dades.
76. **L’aprovació definitiva dels plans parcials urbanístics de la Garriga correspon:**
77. A l’Ajuntament de la Garriga, sempre i quan sigui promogut d’acord amb el Pla General vigent.
78. Sempre a l’Ajuntament de la Garriga.
79. Sempre a la Comissió Territorial d’Urbanisme de l’Arc Metropolità de Barcelona.
80. Sempre a la Comissió Territorial d’Urbanisme de Barcelona.
81. **Quina d’aquestes intervencions no està subjecta a comunicació prèvia?**
82. Les instal·lacions de panells solars fotovoltaics a la coberta dels edificis situats en sòl urbà.
83. La primera utilització i ocupació dels edificis.
84. Les obres o usos en un bé nacional d’interès nacional.
85. La substitució d’un paviment en un habitatge unifamiliar.
86. **Les construccions que per raó de l’aprovació del planejament urbanístic quedin subjectes a expropiació, cessió obligatòria i gratuïta, enderrocament o cessament:**
87. Queden en situació de volum disconforme.
88. Queden en situació de fora d’ordenació.
89. Poden ser objecte de rehabilitació integral sempre que es dipositi un aval bancari per l’import de les obres que es volen executar.
90. Cap resposta és correcta.
91. **D’acord amb l’article 78.1 de l’Estatut d’Autonomia de Catalunya, el Síndic de Greuges té la funció de protegir i defensar els drets i les llibertats reconeguts per la Constitució i pel mateix Estatut. Amb aquesta finalitat, quina activitat supervisa?**
92. Únicament l’activitat de l’Administració de la Generalitat.
93. L’activitat de l’Administració de la Generalitat, la dels organismes públics o privats vinculats o que en depenen, i la de les empreses privades que gestionen serveis públics o acompleixen activitats d’interès general o universal o activitats equivalents de manera concertada o indirecta.
94. L’activitat de l’Administració de la Generalitat, la dels organismes públics o privats vinculats o que en depenen, i la de les empreses privades que gestionen serveis públics o acompleixen activitats d’interès general o universal o activitats equivalents de manera concertada o indirecta, i la de les altres persones amb un vincle contractual amb l’Administració de la Generalitat i amb les entitats públiques que en depenen.
95. Cap de les respostes és correcta.
96. **D’acord amb el preveu l’article 10 del Decret legislatiu 1/2010, de 3 d’agost, pel qual s’aprova el Text refós de la Llei d’urbanisme (en endavant TRLU) referit a les regles d’interpretació del planejament urbanístic, indica la resposta correcta:**
    * 1. Els dubtes en la interpretació del planejament es resolent atenent els criteris de menor edificabilitat, de menor dotació per a espais públics i de major protecció ambiental.
      2. En tots els casos cal aplicar el principi general d’interpretació integrada de les normes.
      3. En cas de conflicte irreductible, preval el que estableixi la documentació escrita, llevat que ell conflicte es refereixi a quantificació de superfícies de sòl, supòsit en el qual cal atenir-se a la superfície real.
      4. Les respostes b) i c) son correctes.
97. **L’article 114 del TRLU regula la iniciació de l’expedient expropiatori per ministeri de la llei. Indica en quin d’aquests supòsits no s’aplica les determinacions d’aquest article:**
98. En el cas de terrenys inclosos en sectors de planejament urbanístic en què el sistema d’actuació sigui el d’expropiació.
99. Els terrenys classificats com a sòl no urbanitzable.
100. En el cas de terrenys inclosos en polígons d’actuació urbanística en què el sistema d’actuació sigui el d’expropiació.
101. Els terrenys que ja han estat expropiats per l’administració competent.
102. **El Ple de l’Ajuntament de la Garriga va aprovar inicialment el nou Pla d’Ordenació Urbana Municipal de la Garriga (POUM) en la sessió plenària del proppassat 24 de setembre del corrent. Assenyala quina de les següents afirmacions és la correcta:**
103. No és cert que el nou POUM de la Garriga fou aprovat inicialment en la sessió plenària del proppassat 24 de setembre de 2025.
104. Amb l’aprovació inicial, ha entrat en vigor la suspensió de llicències i instruments de planejament derivat en tot el terme municipal. En conseqüència, no s’atorgaran llicències urbanístiques fins que hagin transcorregut un màxim de dos anys o fins que s’hagi aprovat definitivament el nou POUM.
105. El POUM és un instrument de planejament urbanístic general, i com a tal la seva aprovació inicial requereix del vot a favor de la majoria simple del nombre legal de membres del consistori.
106. Mentre estigui suspesa la tramitació de procediments i l’atorgament de llicències, s’aplica el que preveu l’article 102.4 del Decret 305/2006, de 18 de juliol, pel qual s’aprova el Reglament de la Llei d’urbanisme.
107. **Estan subjectes al procediment d’aprovació de projectes d'actuacions específiques d'interès públic en sòl no urbanitzable:**
     1. La protecció de béns catalogats.
     2. Les activitats col·lectives de caràcter esportiu, cultural, d'educació en el lleure i d'esbarjo que es desenvolupin a l'aire lliure, amb les obres i instal·lacions mínimes i imprescindibles per a l'ús de què es tracti.
     3. Les construccions destinades a l’activitat de càmping i a l’aparcament de caravanes, autocaravanes i remolcs tenda.
     4. El desenvolupament del sistema urbanístic de comunicacions i les seves zones de protecció.
108. **D’acord amb l’article 145 de la Llei 9/2017, de 8 de novembre, de Contractes del Sector Públic (LCSP), en relació amb els criteris d’adjudicació dels contractes, quin dels següents enunciats és correcte?**
109. Els criteris d’adjudicació han de referir-se exclusivament al preu més baix.
110. Els criteris d’adjudicació poden incloure consideracions de tipus social, mediambiental o innovador vinculades a l’objecte del contracte.
111. Els criteris socials o ambientals només poden utilitzar-se en contractes sotmesos a regulació harmonitzada.
112. Els criteris socials i ambientals no poden influir en l’adjudicació si no estan previstos en la Directiva europea.
113. **Quan el sòl és urbanitzable però encara no urbanitzat, com es valora?**
114. Com a sòl rural.
115. Com a sòl urbanitzat.
116. Com a valor residual dinàmic.
117. Com a valor cadastral.
118. **El Pla Territorial Metropolità de Barcelona. Indica quina de les següents afirmacions és correcta:**
119. Abasta les comarques de l'Alt Penedès, el Baix Penedès, el Baix Llobregat, el Barcelonès, el Garraf, el Maresme, el Vallès Occidental i el Vallès Oriental.
120. Abasta tota la província de Barcelona.
121. És un Pla Territorial Sectorial.
122. Cap de les respostes anteriors és correcta.
123. **Quins són els tipus de sistemes d’equipaments comunitaris que regula el Pla General d’Ordenació Municipal de la Garriga?**
124. Docent, Sanitari Assistencial, Religiós, Sociocultural, Administratiu, Funerari , i Esportiu i Recreatiu.
125. Educatiu, Administratiu, Esportiu, Sanitari, Tècnic, Funerari i de Transport.
126. Educatiu, Sanitari Assistencial, Religiós, Sociocultural, Administratiu, Cementiri , i Esportiu i Recreatiu.
127. Docent, Sanitari Assistencial, Religiós, Sociocultural, Administratiu, Cementiri , Esportiu i Recreatiu.
128. **En el Pla General d’Ordenació Municipal de la Garriga , la clau A3, cases en filera, s’ordena:**
129. Segons alineació a vial.
130. Segons edificació aïllada.
131. En alguns casos segons alineació a vial, en altres segons edificació aïllada.
132. Segons volumetria específica.
133. **Totes les edificacions incloses en el catàleg de masies i cases rurals de la Garriga:**
134. Estan també incloses en el catàleg de patrimoni arquitectònic.
135. Són bens de protecció urbanística.
136. Es troben en sòl no urbanitzable.
137. Totes les respostes anteriors són correctes.
138. **Segons regula el Pla Especial de protecció i actuació del patrimoni arquitectònic, arqueològic, urbanístic i paisatgístic del municipi de la Garriga, els béns d’interès documental (BID) inclosos en el catàleg de patrimoni arquitectònic:**
139. No es poden enderrocar.
140. Es poden enderrocar i modificar lliurement, sempre que se’n documenti l’estat inicial.
141. Es poden enderrocar sempre que se’n documenti l’estat inicial, però no es poden modificar lliurement.
142. Es poden enderrocar, però la parcel·la resultant no serà edificable.
143. **Segons regula el Decret 141/2012, de 30 d'octubre, pel qual es regulen les condicions mínimes d'habitabilitat dels habitatges i la cèdula d'habitabilitat, en un habitatge de nova construcció:**
     1. La superfície mínima de l’espai menjador cuina EMC és de 20 m2 .
     2. La superfície mínima de l’espai menjador cuina EMC és de 18 m2 .
     3. La superfície mínima de l’espai menjador cuina depèn del nombre d’habitacions.
     4. La superfície mínima de l’espai menjador cuina depèn del llindar màxim d’ocupació de l’habitatge.
144. **D’acord amb el Decret 141/2012, de 30 d’octubre, en cas de divisió d’un habitatge unifamiliar en dos habitatges:**
     1. Ambdós habitatges resultants han de complir les condicions de l’Annex I del Decret 141/2012.
     2. Ambdós habitatges resultants han de tenir una superfície útil mínima de 36 m2.
     3. Un dels habitatges ha de tenir una superfície útil mínima de 36 m2 i l’altre ha de tenir una superfície útil mínima de 20 m2 .
     4. Ambdós habitatges resultants han de tenir una superfície útil mínima de 20 m2.
145. **Segons el que ve establert en el Document Bàsic Seguretat d’utilització i accessibilitat (SUA), aprovat pel Reial decret 314/2006, de 17 de març, una escala d’ús restringit:**
146. Ha de tenir una amplada mínima de 85 cm
147. La petja dels graons ha de ser d’un mínim de 22 cm
148. La contrapetja dels graons ha de ser d’un màxim de 18,5 cm
149. Cap de les respostes anteriors és correcta.
150. **Quin dels documents bàsics del Codi Tècnic de l’Edificació, que fou aprovat mitjançant Reial decret 314/2006, de 17 de març, és obligatori justificar en el projecte bàsic ?**
151. Seguretat en cas d’incendi.
152. Seguretat d’utilització i accessibilitat.
153. Seguretat d’utilització i accessibilitat i seguretat en cas d’incendi.
154. Cap resposta és correcta.
155. **En què es diferencia una llei orgànica d’una llei ordinària?**
156. Les lleis orgàniques només poden ser aprovades per les Corts Generals i per les assemblees legislatives de les comunitats autònomes.
157. Les lleis orgàniques requereixen majoria absoluta en el Congrés per a la seva aprovació.
158. Les lleis ordinàries desenvolupen l’abast i el contingut dels drets fonamentals que recull la Constitució espanyola. Les lleis orgàniques no.
159. Les lleis ordinàries i les lleis orgàniques no es relacionen en funció de la jerarquia, sinó d’acord amb la competència de l’òrgan que les aprova.
160. **Segons el Codi d’Accessibilitat de Catalunya, aprovat pel Decret 209/2023, de 28 de novembre, indica quin percentatge mínim d’habitatges accessibles s’ha de reservar en edificis plurifamiliars de nova construcció de protecció oficial o de promoció pública:**
161. 1%.
162. 2%.
163. 4%.
164. 5%.
165. **Segons el Codi d’Accessibilitat de Catalunya, aprovat pel Decret 209/2023, de 28 de novembre, quin és el nivell mínim d’accessibilitat que han d’assolir tots els habitatges de nova construcció inclosos els unifamiliars?**
166. Accessibles a totes les estances i plantes.
167. Practicables.
168. Adaptables.
169. Sense requisits específics.
170. **Segons el Codi d’Accessibilitat de Catalunya, aprovat pel Decret 209/2023, de 28 de novembre, què és obligatori quan s’implanta una nova activitat amb ús comercial en planta baixa d’un edifici existent?**
171. Sempre s’ha de construir un accés completament accessible.
172. L’edifici ha de disposar d’un accés principal que, segons el cas, haurà de ser accessible o practicable, tot i que en alguns supòsits es poden mantenir les condicions d’accés prèvies.
173. Només cal complir condicions si la superfície supera els 100 m².
174. Es pot mantenir un accés amb esglaons.
175. **Quin agent implicat en la construcció ha d’aprovar el Pla de Gestió de Residus de construcció i d’enderroc?**
176. El promotor.
177. El coordinador de seguretat i salut.
178. La direcció facultativa.
179. El constructor.
180. **D’acord amb la Llei 38/1999, de 5 de novembre, d’ordenació de l’edificació, indica quina de les següents afirmacions és la correcta:** 
     1. El director d’obra és l’agent que, formant part de la direcció facultativa, dirigeix el desenvolupament de l’obra en els aspectes tècnics, estètics, urbanístics i mediambientals, de conformitat amb el projecte que la defineix, la llicència d’edificació i altres autoritzacions preceptives.
     2. En el cas de la construcció d’edificis per als usos administratiu, sanitari, religiós, residencial en totes les seves formes, docent i cultural, la titulació acadèmica i professional habilitant del projectista serà la d’arquitecte.
     3. Les respostes a) i b) són correctes.
     4. Cap resposta és correcta.
181. **L’article 2 del Decret 21/2006, de 14 de febrer, pel qual es regula l’adopció de criteris ambientals i d’ecoeficiència en els edificis, estableix que s’han de complir els paràmetres d’ecoeficiència referits als conceptes de:**
182. L’aigua, l’energia, els residus, els materials i els sistemes constructius.
183. Cap d’aquestes respostes és correcta.
184. L’aigua, l’energia i les telecomunicacions.
185. L’aigua, l’energia, el medi ambient i la circularitat.
186. **L’article 3 de la Llei 12/2017, de 6 de juliol, de l’arquitectura estableix quines són les finalitats de la pròpia norma. A continuació indica quina d’aquestes NO és una finalitat de la llei:**
187. Establir criteris de sostenibilitat i eficiència energètica que han de complir els edificis de nova construcció i rehabilitació a Catalunya.
188. Vetllar de manera continuada per l’establiment del marc necessari per afavorir els valors inherents a l’arquitectura.
189. Contribuir al desenvolupament del potencial de creixement econòmic i d’ocupació que té l’arquitectura.
190. Fomentar la participació simultània i coordinada de totes les disciplines professionals que participen en el procés arquitectònic.
191. **Segons el que estableix el Decret 67/2015, de 5 de maig, per al foment del deure de conservació, manteniment i rehabilitació dels edificis d'habitatges, mitjançant les inspeccions tècniques i el llibre de l'edifici, indica quin d’aquests agents de la construcció és el responsable de lliurar el Llibre de l’edifici a la persona adquirent de l’habitatge?**
192. El contractista de les obres, en el cas que no sigui el promotor.
193. L’equip redactor del projecte.
194. El promotor de les obres.
195. La direcció facultativa de les obres.
196. **Un veí presenta al Registre General de l’Ajuntament la sol·licitud per a la construcció d’un habitatge unifamiliar a la Garriga. El veí truca i pregunta quin és el termini màxim per resoldre la petició de que disposa l’Administració. De la consulta a l’article 81.1 del Decret 179/1995, de 13 de juny, pel qual s'aprova el Reglament d'obres, activitats i serveis dels ens locals (ROAS), se li fa saber que la resposta és la següent:** 
     * 1. Tres mesos.
       2. Sis mesos.
       3. Dos mesos.
       4. Un mes.
197. **Segons l’article 118 de la Llei 9/2017, de 8 de novembre, de contractes del sector públic (LCSP), es consideren menors els contractes d'un valor estimat inferior a:**
     1. 40.000 € (IVA inclòs) quan es tracti d'un contracte d'obres.
     2. 40.000 € (sense IVA) quan es tracti d'un contracte d'obres.
     3. 20.000 € (sense IVA) quan es tracti d'un contracte de serveis.
     4. 20.000 € (IVA inclòs) quan es tracti d'un contracte de serveis.
198. **D’acord amb l’article 3 del ROAS indica quina de les següents afirmacions al respecte de la intervenció en l’activitat privada dels ciutadans per part de l’Ajuntament és correcta:**
199. Només es pot exercir quan hi hagi un acord del ple municipal.
200. Pot exercir-se lliurement sense límits legals.
201. Només pot exercir-se en els supòsits previstos per les lleis i ha de respectar els principis de legalitat, igualtat i proporcionalitat.
202. Qualsevol intervenció en l’activitat privada dels ciutadans ha de venir avalada per una autorització prèvia del regidor/a responsable del Departament.
203. **Quin és el termini màxim per a l’aprovació definitiva d’un projecte d’obres locals segons el que preveu l’article 37.5 del ROAS?**
204. 3 mesos.
205. 6 mesos des de l’aprovació inicial.
206. 12 mesos des de la informació pública.
207. No hi ha termini establert.
208. **D’acord amb l’article 77 de la Llei de contractes del sector públic, quan serà requeriment indispensable la classificació del contractista en un contracte d’obres?**
209. Sempre que el contracte sigui adjudicat per procediment obert.
210. Quan l’import del contracte sigui igual o superior a 350.000 euros.
211. Quan el valor estimat del contracte sigui igual o superior a 500.000 euros.
212. Sempre que el contracte tingui una durada superior a 12 mesos.

|  |  |
| --- | --- |
|  |  |
|  |  |

**PREGUNTES DE RESERVA**

* + - 1. **D’acord amb l’article 86 de la Constitució Espanyola, quina és la funció principal dels decrets-llei?**

1. L’aprovació del Pressupost general de l’estat, en els casos en el que el govern no disposi de majoria suficient en el Parlament per a l’aprovació.
2. La proposició de lleis orgàniques al Congrés de Diputats.
3. El nomenament dels magistrats del Tribunal Suprem.
4. Regular situacions d’extraordinària i urgent necessitat.
   * + 1. **Entre les afirmacions indicades a continuació sobre els recursos administratius, indica quina afirmació és correcta:**
5. El recurs d’alçada s’interposa enfront dels actes que no posen fi a la via administrativa.
6. El recurs potestatiu de reposició s’interposa davant el superior jeràrquic de l’òrgan que va dictar l’acte administratiu impugnat.
7. El recurs d’alçada pot interposar-se dins el termini de dotze mesos des que es va notificar l’acte impugnat.
8. Totes les respostes anteriors són correctes.
   * + 1. **Segons l'Estatut d'Autonomia de Catalunya de 2006, quin és el seu valor normatiu dins l'ordenament jurídic espanyol?**
9. Té rang de llei ordinària.
10. Té valor normatiu equivalent a una llei orgànica, desenvolupant la Constitució i obligatori per a totes les institucions estatals.
11. Té força de reglament vinculant per a totes les institucions de l’estat.
12. És una llei autonòmica que té la seva equivalència en el decret-llei del govern de l’estat.
    * + 1. **Quin dret fonamental pot ser suspès amb la declaració de l’estat d’excepció segons el que preveu l’article 55.1 de la Constitució Espanyola?**
13. Dret a la llibertat personal.
14. Dret a l’educació.
15. Dret a la propietat privada.
16. Dret a la llibertat religiosa.
    * + 1. **Quin dels següents òrgans forma part de l’organització municipal segons la legislació espanyola?**
17. Els funcionaris locals amb habilitació de caràcter nacional.
18. El Ple de l’Ajuntament.
19. Les Juntes de govern local de les diputacions provincials.
20. El Consell d’alcaldes dels consells comarcals.